b'\n_START_ARTICLE_\nImprovizacijsko gledali\xc5\xa1\xc4\x8de\n_START_PARAGRAPH_\nImprovizacijsko gledali\xc5\xa1\xc4\x8de (znano tudi kot impro) je oblika gledali\xc5\xa1\xc4\x8da, pri kateri igralci delujejo spontano, brez dramskega teksta ali scenarija. V vseh oblikah improvizacije igralci razvijajo dialog in gib med potekom same predstave.\n_START_SECTION_\nKategorije\n_START_PARAGRAPH_\nImprovizacijsko gledali\xc5\xa1\xc4\x8de se v Severni Ameriki in Evropi v veliki ve\xc4\x8dini deli na dve kategoriji: kratki format in dolgi format. Poznamo tudi druge oblike improvizacijskega gledali\xc5\xa1\xc4\x8da kot npr. gledali\xc5\xa1\xc4\x8de zatiranih in drugi.\n_START_SECTION_\nKratki format\n_START_PARAGRAPH_\nKratki format improvizacije ("short form improv" v angle\xc5\xa1\xc4\x8dini) je ime za predstave improvizacijskega gledali\xc5\xa1\xc4\x8da, katere so sestavljene iz ve\xc4\x8d kraj\xc5\xa1ih, pove\xc4\x8dini nepovezanih scen. Te scene temeljijo na vnaprej dolo\xc4\x8denih strukturah in idejah ter \xc4\x8drpajo snov iz predlogov ob\xc4\x8dinstva._NEWLINE_Kot utemeljiteljico kratkega formata se priznava Violo Spolin, ameri\xc5\xa1ko gledali\xc5\xa1ko pedagoginjo. Med bolj znane oblike kratkega formata \xc5\xa1tejemo gledali\xc5\xa1ke \xc5\xa1porte ("Theatresports" v angle\xc5\xa1\xc4\x8dini), ki predstavljajo osnovo za slovensko impro ligo.\n_START_SECTION_\nDolgi format\n_START_PARAGRAPH_\nDolgi format improvizacije ("long form improv" v angle\xc5\xa1\xc4\x8dini) je ime za predstave improvizacijskega gledali\xc5\xa1\xc4\x8da, katere so sestavljene iz ve\xc4\x8d kraj\xc5\xa1ih scen, povezanih v skupno zgodbo oz. celoto._NEWLINE_Improvizatorji ustvarjajo predstave, katere so lahko po obliki enake ali podobne obstoje\xc4\x8dim gledali\xc5\xa1kim izrazom. Med bolj znane oblike dolgega formata \xc5\xa1tejemo predstavo Harold, katero je razvil ameri\xc5\xa1ki igralec Del Close v sodelovanju z improvizatorko Charno Halpern.\n_START_SECTION_\nImprovizacijsko gledali\xc5\xa1\xc4\x8de v Sloveniji\n_START_PARAGRAPH_\nGlavni \xc4\x8dlanek: Improvizacijsko gledali\xc5\xa1\xc4\x8de v Sloveniji_NEWLINE_V Sloveniji tradicija improvizacijskega gledali\xc5\xa1\xc4\x8da traja \xc5\xbee od leta 1993, ko je Andrej Rozman - Roza z objavo v M\'zinu odprl Slovensko gledali\xc5\xa1ko ligo s pomo\xc4\x8djo Gledali\xc5\xa1\xc4\x8da Ane Monro.\n_START_SECTION_\nSkupnost\n_START_PARAGRAPH_\nVelik del improvizacijskega gledali\xc5\xa1\xc4\x8da predstavlja skupnost: tj. posamezniki, skupine, umetni\xc5\xa1ki kolektivi, ki s svojo aktivnostjo podpirajo in razvijajo improvizacijsko gledali\xc5\xa1\xc4\x8de doma in v tujini.'